Diskusjon:Tynset kirke

message: Hva bygger påstanden om at Tynset kirke er den største laftekirken, på? Det er vanlig å måle dette i antall sitteplasser. Hvis vi går etter det som antas å være opprinnelig antall plasser, og tar sjansen på at kirkeleksikonets tall stemmer, dreier det seg om 700 plasser i Tynset kirke og 800 i Åmot kirke i Nord-Torpa. Antallet plasser er siden redusert i Torpa-kirken: Kirkesøk opererer nå med 550 (og sier 700 på samme side). For Tynset står det nå 391 plasser på Kirkesøk. Vinguru (diskusjon) 22. aug. 2019 kl. 08:56 (CEST)
replies: text: Godt spørsmål. Den nærmeste referansen er Kirkesøk (https://kirkesok.no/kirke/043700301) og der står ikke noe om at den er størst. Kirkesøk er inkonsistent for en del opplysninger. Dersom opplysningen er tvilsom kan vi godt ta bort punktet. --Vennlig hilsen Erik d.y. 22. aug. 2019 kl. 16:07 (CEST)
Kirkeleksikon () oppgir 700 plasser for Tynset og 800 for Åmot. --Vennlig hilsen Erik d.y. 22. aug. 2019 kl. 16:11 (CEST)
thread_title: Største laftekirke?

message: Har referanse til dette, så hvorfor reversere faktiske opplysninger?--Eivindgh (diskusjon) 19. nov. 2021 kl. 20:08 (CET)
replies: text: :Uttrykket er ekstremt lavfrekvent. Og dermed ikke vanlig. Poenget med å lage et leksikon er å gjengi vanlige og relevante opplysninger, ikke alle typer tilnavn ut fra egne kjepphester og innfall. Mvh --M O Haugen (diskusjon) 19. nov. 2021 kl. 20:13 (CET)
replies: text: ::Jeg er enig med Eivindgh her. Jeg forstår ikke hvordan du kan mene at . Et kjapt Google-søk gir masse treff på «Nord-Østerdalsdomen». Nutez (diskusjon) 19. nov. 2021 kl. 20:18 (CET)
replies: text: ::Definer hva som er lavfrekvent, da. Er f.eks. en artikkel om Yao mindre lavfrekvent på nb-wiki, enn å opplyse om at Tynset i Cappelens veibok "også kalles Nord-Østerdalsdomen"? Er også useriøst å omtale andres bidrag som kjepphest og innfall. Eivindgh (diskusjon) 19. nov. 2021 kl. 20:21 (CET)
replies: text: :::Jeg håper Nutez legger merke til at flere av de mange treffene i google-søket går til en annen kirke, Narbuvoll kirke. Hvis vi også legger inn begrepet «Østerdalsdomen», så har det blitt brukt, like sjeldent, om Tolga kirke. På Nasjonalbibliotekets tjeneste bokhylla.no, gir søk på «Nord-Østerdalsdomen» åtte treff i aviser, (og «Nordøsterdalsdomen»  ett treff). Ordet ble sist brukt i regionens egne aviser i 1978. Det er skrevet mange bøker med lokalhistorie fra Tynset og kirkehistorie fra regionen. I disse bøkene nevnes ikke dette kallenavnet; så langt som vi kan stole på bokhylla.no. Det er dette jeg mener med at det er lavfrekvent. Folk på Tynset og i Nord-Østerdalen går ikke rundt og snakker om denne kirka som «… domen». Men så har navnet altså blitt brukt noen få ganger, blant annet i reisehåndbøker skrevet og redigert i Oslo.

text: :::Jeg er svært opptatt av at Wikipedia skal gjenspeile den vanlige virkeligheten, ikke forstørre små fenomen slik at de i leksikonet framstår som en mer naturlig del av virkeligheten enn de i realiteten er. Hvis vi gjør det, vil Wikipedia være med på å skape en ny normal; og det er ikke vår oppgave. Dette har jeg blant annet jobbet for i artikkelen Nordisk korsflagg, hvor vi har fjernet flere private/uoffisielle flaggforslag. Se diskusjonssiden og artikkelhistorikken. Og altså: folk på Tynset går ikke rundt og snakker om denne kirka som «Nord-Østerdalsdomen».

text: :::Og for ordens skyld. Dette er en repise på en serie redigeringer fra april i år (1, 2). Mvh --M O Haugen (diskusjon) 20. nov. 2021 kl. 09:19 (CET)
replies: text: ::::Etter å ha bodd i området i drøyt 20 år, og vært i Tynset kirke i rundt 10 bryllup og begravelser kan jeg aldri huske å ha hørt den om omtalt som Nord-Østerdalsdomen før jeg så det dukket opp på Wikipedia. Det den kalles i området er vel bare Kjerka (mulig jeg bommer litt på dialekt hver, vanskelig å lære seg for en innflytter) (hvis du bor på Tynset), og Tynsetkjerka om du bor i et av de andre sognene i Tynset kommune, eller i en av nabokommunene. mvh, --Apple farmer (diskusjon) 20. nov. 2021 kl. 12:03 (CET)
;Referanser
thread_title:  Nord-Østerdalsdomen